Harjoittelijat arvostavat perusasioita | Rejlers Finland
EtusivuAjankohtaistaHarjoittelijat arvostavat perusasioitaTulosta sivu
Tekniikan alan harjoittelijat arvostavat perusasioita
Parasta harjoittelussa on päästä tekemään oikeita töitä, olla vastuussa omista työajoista ja kannustavat työkaverit. Näin summaavat harjoittelijat kokemuksensa Rejlersillä.
Mikä saa harjoittelijan liekkeihin töissä?
Toisin kuin joskus epäillään, harjoittelijat motivoituvat työelämän perusasioista. Oikeat asiakasprojektit, vastuu, oma kehittyminen, kannustavat esimiehet ja porukkaan hyväksyvät työkaverit nimettiin harjoittelun parhaiksi asioiksi. Kehittämisehdotuksissa toivottiin lähinnä vain lisää mahdollisuuksia osallistua työmaakäynneille ja asiakaspalavereihin.
Mikä on ollut parasta harjoittelujaksosi aikana?
oikeita hommia!
kärsivällisiä työkavereita opastamassa
vastuulliset ja mielenkiintoiset työtehtävät
minut on otettu todella hyvin mukaan työporukkaan
parasta oli olla vastuussa omista työajoista ja projektin etenemisestä
kannustava asenne uusien asioiden opetteluun johdolta
työkaverit ovat jaksaneet opettaa ja vastailla kysymyksiin
kun itse oivaltaa johonkin ongelmaan ratkaisun työssä.
Hakijoille tarjotaan paikkoja Kultahippu-harjoittelijaohjelman kautta, jolloin valituilla on kontakti paitsi esimieheensä, myös yrityksen toimitusjohtajaan, viestintään ja HR-päällikköön. Näin harjoittelijalle muodostuu kattava kuva paitsi työtehtävistä, myös yrityksen eri toiminnoista.
"Rejlers on työpaikkana erityinen"
Näin harjoittelijat kommentoivat Rejlersiä:
Erittäin hyvä työilmapiiri ja todella nautinnollinen paikka työskennellä.
Positiivinen ja viihtyisä ilmapiiri sekä hyvä porukka. Uutena oli helppoa päästä muiden mukaan töissä ja virkistystapahtumissa.
Moderni ja innovatiivinen työpaikka, jossa arvotetaan työntekijöiden osaamista ja annetaan vastuuta myös uraansa aloittaville työntekijöille.
Rejlers on työpaikkana erityinen. Työpaikan tuoma henki on erilaista kuin muissa työpaikoissa, missä olen opiskeluni ohella ollut. Henki työpaikalla muiden työkavereiden kanssa on huikea. Työpaikka tuntuu siltä, että aamulla on mukava tulla töihin, joten silloin luulisin että olen oikeassa paikassa.
Rejlersin hyvä työilmapiiri on semmoinen jota tuskin muissa pääsee vastatulleena harjoittelijana kokemaan. Apua on ollut aina helppo pyytää, ja sitä on saanut tarvittaessa. Olen myös pitänyt esimieheni tavasta johtaa, ja antaa vastuuta.
Katso tästä harjoittelijamme Tuomin ajatuksia:
Harjoittelupaikka ei ole itsestäänselvyys
Harjoittelupaikan löytäminen on monelle tekniikan alan opiskelijalle haastavaa. Yrityksissä taas monesti toivotaan harjoittelijoita, mutta koetaan, ettei resursseja rekrytoinnin hoitamisen löydy.
Rejlersillä tilannetta on pyritty ratkaisemaan niin, että harjoittelupaikkojen hakua kehitetään mahdollisimman yksilöidyksi. Pyritään siihen, että HR voi hoitaa prosessin mahdollisimman pitkälle kuormittamatta esimiehiä.
Harjoittelijoita taas kannustetaan olemana liikkeellä ajoissa avaamalla harjoittelijahaut heti alkuvuodesta. Tietoa paikoista jaetaan mm. opiskelijoiden omilla rekrytointimessuilla eri paikkakunnilla.